**TLAČOVÁ SPRÁVA**

**P3 dodá v Nemecku spoločnosti Peugeot Citroën distribučné centrum „novej generácie“ s rozlohou 20 000 m2**

**Bratislava 16. septembra 2015** – Spoločnosť P3, vlastník priemyselných nehnuteľností s celoeurópskou pôsobnosťou, zahájila práce na distribučnom centre pre náhradné diely firmy Peugeot Citroën Deutschland GmbH v Niedersachsenparku v Neuenkirchene. Projekt, ktorý P3 stavia v severozápadnom Nemecku na mieru (BTS – Build-To-Suit), bude mať rozlohu viac ako 20 000 m2.

Toto centrum predstavuje úplne prvý development „novej generácie“ realizovaný spoločnosťou P3 v západnej Európe. Jeho projekt aj realizácia zodpovedajú najvyšším environmentálnym štandardom na úsporu energie aj prevádzkových nákladov. Vďaka tejto novej budove sa portfólio P3 v Nemecku, ktoré aktuálne zahŕňa osem nehnuteľností, rozšíri na 307 791 m2. Objekt bude fungovať ako centrálny hub, z ktorého bude spoločnosť Peugeot Citroën zabezpečovať distribúciu náhradných dielov do celého Nemecka a do ďalších krajín EÚ.

Projekt ponesie názov P3 Niedersachsenpark a celkový rozsah európskeho portfólia P3 vďaka nemu prvýkrát presiahne 3 000 000 m2.

Pre novú budovu bol v parku vymedzený priestor s rozlohou 4 hektáre. Objekt ponúkne nielen 17 000 m2 skladových priestorov, ale aj 1 053 m2 kancelárií a celkovo 2 098 m2 na medziposchodí, čo v budúcnosti umožní ďalšie rozšírenie. Stavba má byť dokončená v apríli 2016.

**Jürgen Diehl, nový výkonný riaditeľ P3 pre Nemecko, v tejto súvislosti uviedol:** „Táto budova pre nás predstavuje záväzok voči Nemecku a západnej Európe, kde chceme aj naďalej rozširovať naše portfólio ďalšou výstavbou a poskytovať zákazníkom riešenia BTS reflektujúce ich konkrétne potreby. So spoločnosťou Peugeot Citroën úzko spolupracujeme na tom, aby nové priestory maximálne vyhovovali jej prevádzke, a to nielen z hľadiska aktuálnych potrieb, ale aj pokiaľ ide o jednoduchú modifikáciu na základe jej budúcich požiadaviek. Dôležitú úlohu hrá tiež vynikajúca strategická poloha parku – s ohľadom na cezhraničný biznis tejto spoločnosti.“

V spolupráci so spoločnosťou Peugeot Citroën začlení P3, špecializovaný vlastník, developer a správca priemyselných nehnuteľností s celoeurópskou pôsobnosťou, do budovy rad zariadení pre úsporu energie a zabezpečenie ekologickej prevádzky. Ide napríklad o nosné konštrukcie z lamelového lepeného dreva, energeticky úsporný plášť a inteligentný systém osvetlenia. Využívať bude možné tiež stanicu pre nabíjanie automobilov na elektrický pohon. Distribučné centrum bude disponovať ôsmimi nakladacími mostíkmi, desiatimi vjazdmi pre dodávkové automobily a svetlou výškou 10 metrov. Ďalej ho bude dopĺňať parkovisko pre 60 áut.

Niedersachsenpark sa nachádza v severozápadnej časti Dolného Saska neďaleko diaľnice A1. Výhodou je vlastný zjazd z diaľnice Neuenkirchen-Vörden a priame napojenie na diaľnicu A30 (25. km, zjazd Osnabrueck/Lotte). Vynikajúca poloha parku umožňuje jednoduché spojenie so severozápadnou časťou Nemecka a s Porúrím a napojenie na trasy vedúce do susedného Holandska a Dánska. V parku pôsobí viac ako 52 spoločností, ako sú napríklad Adidas, Grimme Landmaschinenfabrik či Adolf Würth GmbH & Co.

**KONIEC**

**Poznámka pre editorov**

P3 je vlastník, developer a správca európskych logistických nehnuteľností. Do portfólia P3 s rozsahom 3 mil. m2 v rámci 9 krajín aktuálne spadá 144 logistických nehnuteľností a spoločnosť ďalej disponuje pozemkami s rozlohou viac ako 1,3 mil. m2, ktoré sú určené pre ďalší rozvoj a výstavbu.

Spoločnosť P3 sa zameriava na poskytovanie prvotriednych služieb svojim klientom v perfektne situovaných, vysoko kvalitných budovách. Všetky nehnuteľnosti, ktoré P3 stavia, sú šetrné k životnému prostrediu a zodpovedajú najvyšším medzinárodným štandardom.

PointPark Properties zaviedol korporátne označenie „P3“ a používa obchodnú značku „P3 Logistic Parks“, ktorá lepšie vystihuje podnikanie spoločnosti. Viac informácii o P3 nájdete na webových stránkach [www.p3parks.com](http://www.p3parks.com).

Vlastníkmi spoločnosti P3 sú TPG Real Estate a Ivanhoé Cambridge.

**Pre ďalšie informácie sa prosím obráťte na:**

**Anna Palfiová**, Crest Communications, PR manager

Tel. +421 903 644 575

E-mail: *anka.palfiova@gmail.com*